
Techninė užduotis
Dėl Biržų rajono seniūnijų gatvių ir kelių su žvyro danga priežiūros darbų

Darbai atliekami vadovaujantis Kelių priežiūros vadovu, patvirtintu Lietuvos automobilių kelių direkcijos prie susisiekimo ministerijos direktoriaus 2015 m. sausio 30 d. įsakymu  Nr. V(E)-1 „Dėl kelių priežiūros vadovo II dalies „Automobilių kelių priežiūros darbų atlikimo technologija KPV DT-15“ patvirtinimo“, šešta Vadovo lentele „Žvyro, žvyro ir skaldos, skaldos danga (žvyrkeliai)“, kitais Lietuvos Respublikoje galiojančiais standartais, techniniais reglamentais, statybos normomis, taisyklių ir techninių sąlygų reikalavimais. 
Darbams atlikti naudojamos Lietuvos Respublikoje nustatyta tvarka sertifikuoti statybos produktai bei įrenginiai, naudojamos medžiagos turi turėti eksploatacinių savybių deklaraciją. Visos medžiagos bei montuojami įrenginiai privalo būti nauji. Atliktiems darbams Tiekėjas privalo suteikti ne trumpesnį nei teisės norminiuose aktuose nustatytą garantinį terminą. Garantiniu laiku, atsiradus darbų defektų, rangovas privalo šiuos defektus pašalinti savo lėšomis.
1. Perkamų darbų apibūdinimas ir savybės:
[bookmark: _Hlk1481764]1.1. Tiekėjas savo jėgomis privalės atlikti Biržų rajono seniūnijų vietinės reikšmės kelių, gatvių, įvažiavimų, automobilių stovėjimo aikštelių ir kitų inžinerinių statinių priežiūros darbus (toliau – darbai). Rangovui, konkrečias darbų vietas nurodys seniūnijos seniūnas ar įgaliotas jo darbuotojas, raštiškoje paraiškoje-užduotyje.  
1.2. Perkami darbai ir preliminarūs jų kiekiai: 
	Eil. Nr.
	Darbų pavadinimas
	Mato vnt.
	Preliminarūs 36 mėnesių kiekiai* 

	1.
	Kelių ir gatvių su žvyro danga priežiūra (žvyro kaina kelyje su įrengimu), žvyro frakcija 0-32 mm 
	1 kub. m. 
	21 000

	2.
	Žvyro – skaldos mišinio įrengimas. 
	1 kub. m. 
	2 000

	3.
	Kelių ir gatvių priežiūra (greideriavimas, 1 km pravažiavimas 1 kartą) 
	1 km
	15 000

	4.
	Kelio dangos profilio suformavimas: 

	4.1.
	Skersinių nuolydžių ištaisymas nepridedant naujų medžiagų
	1000 kv. m
	180

	4.2.
	Kelkraščio išorinės briaunos suformavimas (autogreideriu nupjauti velėną nuo išorinės kelkraščio briaunos ir ją paskleisti šalikelėje) 
	1 km
	200

	4.3.


	Kelkraščio (įskaitant ir gatvių su a/b danga žvyruotus kelkraščius) išorinės briaunos suformavimas (nupjauti velėną nuo išorinės kelkraščio briaunos iki 1 m pločio ir ją išvežti iki 7 km į užsakovo nurodytą vietą)
	1 km
	50

	5.
	Kelkraščio ir griovio išvalymas (grunto (sąnašų) pašalinimas, esančių krūmų iškirtimas, kelmų išrovimas ir išvežimas)

	5.1.

	Užslinkusio griovio išvalymas mechanizuotu būdu (iki 60 cm gylio)
	1 m
	500

	5.2.
	Esančių krūmų iškirtimas
	1 kv. m
	100

	5.3.
	Kelmų išrovimas
	1 vnt.
	70

	5.4
	Kelmų pašalinimas mechanizuotai (frezavimas)
	1 vnt.
	30


PASTABA. * Perkančioji organizacija neįsipareigoja nupirkti viso nurodyto preliminaraus kiekio, o pirks pagal poreikį. Perkančioji organizacija pasilieka sau teisę didinti arba mažinti nurodytą preliminarų kiekį iki 15 proc.

1.3. Žvyravimo darbų atlikimas: 
1.3.1. Keliuose ir gatvėse paskleisti žvyrą link kelio vidurio ( jo ašies), o po to paskleisti į kelio pakraščius;
1.3.2. Žvyruojant turi būti išlaikytas išgaubtas kelio skersinis profilis. Optimalus nuolydis nuo kelio ašies į abi kelkraščio puses 2,5 %; 
1.3.3. Atliktų žvyravimo darbų akte negali būti nurodytas didesnis išvežtas žvyro kiekis, kuris nurodytas važtaraštyje. 
1.4. Greideriavimo darbų atlikimas:
1.4.1. Keliuose ir gatvėse su žvyro danga pirmiausia greideris turi sustumti žvyrą link kelio vidurio (jo ašies), o po to paskleisti į kelio pakraščius;
1.4.2. Atlikus greideriavimą, nuo kelio juostos turi būti pašalinti akmenys keliantys grėsmę saugiam eismui. 
1.4.3. Keliuose, kurie ilgą laiko tarpą nebuvo remontuojami ir to pasekoje kelkraščiuose susidarė išilgai kelkraščių storas grunto sluoksnis, žemiausiose kelio vietose, kur yra galimybė susikaupti ir kur kaupiasi paviršinis vanduo, prakasti (greiderio pagalba nustumti) griovelius vandens nubėgimui;
1.4.4. Greideriuoti optimalų kelio storį, t. y. tokį, kuris būtų ne didesnis kaip 1/2 giliausių duobių aukščio (priklausomai nuo duobių ploto sąlyginiame kelio plote);
1.4.5. Greideriuojant turi būti išlaikytas išgaubtas kelio skersinis profilis. Optimalus nuolydis nuo kelio ašies į abi kelkraščio puses 2,5 %.
1.5. Darbų atlikimo terminai: 
1.5.1. Žvyravimas ir kiti darbai per 20 darbo dienų po pateiktos raštiškos paraiškos-užduoties.
1.5.2. Greideriavimas per 5 darbo dienas po pateiktos raštiškos paraiškos- užduoties arba suderintu darbų atlikimo kalendoriniu grafiku. 
1.6. Atliktus darbus rangovas priduoda Statybos ir infrastruktūros skyriaus atsakingam darbuotojui, pateikdamas seniūnijos seniūno pasirašytą atliktų darbų aktą su kelių sąrašu ir nurodytais kelių ilgiais, darbų vykdymo žurnalą, F-3 pažymą iki einamojo mėnesio 20 d.

